ચીમનલાલ કોણ હતો? બાપ હતો? ના રે ના. બાપ તો શાંતિલાલ જાની હતો. અંબાજીના મંદિરમાં ચોકીદારની નોકરી કરતો હતો. રંગીલો હતો. બહુ પાન ખાતો હતો. હટ્ટોકટ્ટો હતો. એની પહેલી બૈરી ગુજરી ગઈ હતી એટલે જામનગરથી આવી ચડેલી બાઈ હસુમતીને ઘરમાં બેસાડી દીધી હતી. બે જ વર્ષમાં એટલે કે 1969માં છોકરો જન્મ્યો કમલેશ. પછી એક છોકરી પણ જન્મી – ભાવના. અવતારકાર્ય પૂરું થયું હોય એમ શાંતિલાલ 1974માં ગુજરી ગયો. કારણમાં કેન્સર. હાહાકાર થઈ ગયો. વિધવા હસુમતી હવે ક્યાં જશે? વૈધવ્ય કેમ ગુજારશે? બ્રાહ્મણનું ખોળિયું હતું.